Fiodor Filippovič Koňuchov

Fiodor Filippovič Koňuchov (; * 12. december 1951) je ruský cestovateľ, spisovateľ, umelec a kňaz ukrajinskej pravoslávnej cirkvi (Moskovský patriarchát).

Ako prvý Rus absolvoval „cestovateľský Grand Slam“, teda navštívil Severný aj Južný pól a „Korunu Zeme“ - všetkých 7 najvyšších vrcholov jednotlivých svetadielov.

Je zaslúženým Majstrom športu Športového cestovného ruchu (1989), členom Zväzu výtvarných umelcov, Zväzu spisovateľov Ruska a ruského Zväzu novinárov.

Vzdelanie a práca 
Vyštudoval mestskú umelecko-technickú odbornú školu № 15 v Bobrujsku (odbor rezbár-inkrustátor), potom Odesskú Námornú školu (ako navigátor) a neskôr aj teologický seminár v Petrohrade.

Slúžil v Baltskej flotile v Kaliningrade. Počas jeho pôsobenia došlo ku konfliktu. Nevydržal šikanu a zneužívanie staršími vojakmi a jednému z nich vylial na hlavu hrniec s horúcou polievkou. Z rozprávania veteránov Fiodora Koňuchova zachránili strážnici a kapitán tretej pozície (v ruskom námorníctve hodnosť zodpovedajúca hodnosti majora v armáde a letectve), ktorý verboval odvážnych námorníkov do špeciálnej jednotky pre dodávku munície Vietkongu. Následne slúžil dva a pol roka ako námorník na lodi vo Vietname.

V roku 1983 bol prijatý do Únie výtvarných umelcov Ruska (ako najmladší v tom čase). Od roku 1996 je členom moskovskej Únie výtvarných umelcov v sekcii "Grafika" a od roku 2001 aj v sekcii "Sochárstvo". Je autorom viac než troch tisícov obrazov a ilustrácií, vystavovaných na ruských a medzinárodných výstavách.

Je autorom 10 kníh, spolu s manželkou spoluautorom ďalších troch kníh, cestovateľského „Žurnálu Fiodora Koňuchova“ a členom Zväzu ruských spisovateľov.

Ako jachtár dokončil 5 plavieb okolo sveta, preplavil sa sedemnásťkrát cez Atlantický oceán, z toho raz na veslici, na ktorej absolvoval aj preplavbu cez Tichý oceán.

Do veku 50. rokov si pripísal na konto viac ako 40 unikátnych expedícií a výstupov, ktoré vyjadruje ako víziu sveta vo svojich obrazoch a knihách.

Od roku 1998 je vedúcim Laboratória diaľkového vzdelávania v extrémnych podmienkach v Akadémii modernej humanistiky v Moskve.

Duchovná časť života 
22. mája 2010 bol vysvätený za subdiakona. Sviatosť kňazstva pre diakona získal 23. mája 2010 v Kyjeve.

V súvislosti s prijatím vysvätenia sa rozhodol ukončiť cestovanie:

20. júna 2010 ruská tlač uverejnila správu, že v auguste pôjde na žiadosť etiópskej vlády na novú výpravu do Etiópie, aby položil cestovateľom základ trasy, ktorá v budúcnosti môže byť použitá organizáciami cestovného ruchu.

Plné vysvätenie na kňaza získal 19. decembra 2010.

Cestovateľské úspechy 
 Navštívil tieto póly:
 Severný pól (geografický) (celkom trikrát)
 Južný pól (geografický)
 Severný pól nedostupnosti v Severnom ľadovom oceáne
 Mount Everest (najvyšší bod na Zemi, tzv. pól výšky)
 Hornov mys (tzv. pól vodákov)
 Prvý Rus, ktorý absolvoval celý cestovateľský "Grand Slam" (severný pól, južný pól a Koruna Zeme).
 Na veslici sám prevesloval celý Atlantický oceán a ustanovil svetový rekord 46 dní a 4 hodiny.
 Prvý v histórii ruskej sóloplavby oboplával na jachte Zem systémom non-stop.
 Držiteľ ceny „Antarctica Cup Race Track“ za prechod okolo Antarktídy v triede „singel“.

 Na veslici sám prevesloval celý Tichý oceán a ustanovil svetový rekord 159 dní, 14 hodín a 45 minút.
22. decembra 2013 vyplával na veslici z čilského Concónu smerom do austrálskeho Brisbane. Preplavbu dokončil 31. mája 2014 (teda po takmer 160 dňoch) v austrálskom Mooloolaba (asi  od Brisbane, po prekonaní zhruba 17 tisíc kilometrov dlhej trasy Tichým oceánom.

Osobné údaje a zaujímavosti 
Je ženatý s Irinou Anatolievnou Koňuchovou () s ktorou má dvoch synov (Oskara a Nikolaja) a dcéru (Tatianu). Jeho brat Pavol je takisto významný ruský cestovateľ, spisovateľ, umelec a fotograf.

 Svoju prvú expedíciu vykonal už ako 15-ročný - prekonal Azovské more na veslici.
 V roku 1989 sa s mladším bratom Paulom zúčastnil na Sovietsko-Americkej bicyklovej akcii Nachodka-Leningrad (cca 11 tis. km).
 Hral v reklamách na ruské instantné cestoviny "Rollton".
 Ako rádioamatér má volací znak „R0FK“.
 X. Medzinárodná olympiáda v základných vedách v sekcii geografia sa koná na jeho počesť v jeho mene.
 Na jeho počesť sa každoročne v júni konajú detské preteky plachetníc "Pohár Fiodora Koňuchova v triede optimista" na jazere Turgojak v Čeľabinskej oblasti.

Vyznamenania a ocenenia 
 Držiteľ Radu priateľstva medzi národmi (8. decembra 1988)
 Držiteľ Ocenenia ukrajinskej pravoslávnej cirkvi Svätého Juraja "za príkladnú a horlivú prácu v prospech Božej svätej pravoslávnej cirkvi."
 Laureát zlatej medaily Ruskej akadémie umení
 Čestný akademik Ruskej akadémie umení
 Cena UNEP "Global 500" za prínos k ochrane životného prostredia
 Držiteľ ocenenia UNESCO za "fair play"
 Zahrnutý v encyklopédii "Kronika ľudstva"
 Riadny člen Ruskej geografickej spoločnosti
 Čestný občan mesta Nachodka (Prímorský kraj, 1996), talianskeho mesta Terni a obce Bergin (Kalmycká republika).

Referencie

Iné projekty

Zdroj 
 Oficiálna stránka konyukhov.ru
 

Ruskí maliari
Ruskí spisovatelia
Ruskí moreplavci
Ruskí novinári
Držitelia Radu priateľstva medzi národmi
Ruskí horolezci